钦定古今图书集成/理学汇编/学行典/第102卷 > 朱子大全集六 > 《答林叔和》
## 钦定古今图书集成/理学汇编/学行典/第102卷 > 朱子大全集六 > 《答林叔和》

“《示喻》，《为学本末》，足见雅志。尝观当世儒先论学，初非
甚异，止缘自视太过，必谓他人所论一无可取，遂致
各立门庭，互相非毁，使学者观听惶惑，不知所从。窃
意莫若平视彼己，公听并观，兼取众长，以为己善，择
其切于己者，先用其力，而于其所未及者，姑置而两
存之。俟所用力果有一入头处，然后以次推究，纤悉”
详尽，不使或有一事之遗，然后可谓善学。不可遽是
此而非彼，入主而出奴也。